Z á p i s n i c a
					
z verejného zhromaždenia občanov k prerokovaniu realizácie Komunitného centra     Ovručská, Bratislava,  konaného dňa 6. 5. 2014.
–––––––––––––––––––––––––––––––––––––––––––––––––––––––––––––––––––––––––––

Prítomní : podľa prezenčnej listiny 13 obyvateľov mestskej časti.
 
P r o g r a m :
1. O t v o r e n i e.
2. Zriadenie Komunitného centra Ovručská 
3. Plán činnosti Komunitného centra 
4. Záver.

K bodu č. 1
Verejné zhromaždenie občanov otvoril a prítomných privítal prednosta Miestneho úradu Bratislava – Nové Mesto Ing. Ľudovít Kollárik, ktorý bol poverený starostom mestskej časti Mgr. Rudolfom Kusým viesť toto verejné zhromaždenie. Prítomných informoval, že verejné zhromaždenie zvolalo miestne zastupiteľstvo mestskej časti Bratislava – Nové Mesto            na svojom zasadnutí dňa 15. 4. 2014, na ktorom schválilo Zriaďovaciu listinu a Plán činnosti Komunitného centra Ovručská. Boli určené dva termíny 2. 5. 2014 a 6. 5. 2014.                   Informoval prítomných, že na predchádzajúcom stretnutí nikto nebol proti vytvoreniu tohto centra.  

Predstavil Ing. Dášu Efenbergerovú, vedúcu oddelenia štrukturálnych fondov a grantov,       Ing. Gabrielu Vojtechovú, poverenú vedením odd. sociálnych služieb, p. Janovičovú z oddelenia sociálnych služieb, ktorá bola poverená vykonaním písomného záznamu           a p. Šebestu, ktorý zabezpečil audio záznam podujatia. Ing. Andrea Vítková, ktorá bola poverená overením zápisníc.

Vysvetlil, že na tomto verejnom zhromaždení sa môžu zúčastniť len obyvatelia mestskej časti Bratislava – Nové Mesto, ktorí majú na jej území trvalý pobyt, sú v mestskej časti prihlásení na prechodný pobyt, majú na jej území nehnuteľný majetok, platia miestnu daň alebo miestny poplatok, alebo majú čestné občianstvo.   
Ďalej uviedol program zhromaždenia, ktorého záverom budú pripomienky a odporučenia zúčastnených občanov.
Všetkým účastníkom bol k dispozícii písomný materiál Plán činnosti komunitného centra a niekoľko exemplárov projektovej dokumentácie centra.
  
K bodu č. 2
- Ing. Efenbergerová 
Informovala, že zriadenie Komunitného centra bolo v rámci výzvy Operačného programu Bratislavský kraj s kódom OPBK/2013/1.1/12-ISRMO. V návrhu na rekonštrukciu budovy boli rozpočtované finančné prostriedky v sume 301,6 tis. €. V súčasnosti je daný súhlas Ministerstva  pôdohospodárstva  a  regionálneho  rozvoja  na  príspevok  vo výške 286,5 tis. €                                   
z  eurofondov.  V  rámci  rekonštrukcie  je  navrhnutá  oprava  strechy,  zateplenie  budovy       
  			
						- 2 -

a inštalácia zariadenia rekuperačnej jednotky. Rekonštrukcia má byť ukončená do 30. 6. 2015. Zariadenie  bude  mať  dve multifunkčné sály, klubovňu s kuchynkou, chodbu - komunikačný 
priestor, sprchu, dve kancelárie, hygienické zariadenia oddelene pre mužov a ženy, a technickú miestnosť. V Komunitnom centre budú dvaja zamestnanci na trvalý pracovný pomer a jeho činnosť bude financovaná z rozpočtu mestskej časti. 
 						
K bodu č. 3 
- Ing. Vojtechová 
Informovala o Pláne činnosti Komunitného centra, ktorý bol vypracovaný na základe odporučeného štandardu schváleného Úradom vlády SR v roku 2011. Bude poskytovať priestor na činnosť detí, mládeže a dospelých rôznych skupín ako aj vytvárať možnosti          na medzigeneračné stretnutia. Zdôraznila nevyhnutnosť profesionálneho vedenia KC. Jeho aktivity budú orientované do oblastí podľa požiadaviek, potrieb a záujmov klientov v tejto lokalite. V mnohých mestách sú zriadené tieto centrá na riešenie problémov margalizovaných skupín. V našej mestskej časti nežijú obyvatelia tejto kategórie, ale evidujeme zvýšený počet problémových detí. Jednou z hlavných úloh bude „sprevádzanie“ občana pri riešení jeho problému až do vyriešenia k jeho spokojnosti. Komunitné centrum bude financované z rozpočtu mestskej časti, avšak uvažuje sa s vypracovaním grantu na mzdové prostriedky pre pracovníkov centra. Činnosť centra bude pravidelne vyhodnocovaná a na základe podnetov bude plán činnosti upravený podľa požiadaviek klientov.
 
- Miroslav Šebo - sa informoval či je v mestskej časti komunitné centrum a ako sú riešené kontajnerové stojiská.   

- Ing. Kollárik 
Odpovedal na otázku, že v našej mestskej časti nie je komunitné centrum. Súčasne informoval o pripomienkach z verejného zhromaždenia konaného dňa 2. 5. 2014 :
1/ nedostatočný počet zariadení WC,
2/ potrebu riešiť bezbariérový prístup do zariadenia,
3/ parkovanie áut na voľnom priestranstve .
Počet WC bol z pohľadu kapacity odborne preverený, pri vchode je sklopná rampa, ktorá umožňuje bezbariérový vstup do budovy a parkovanie sa bude riešiť s realizáciou rekonštrukcie, lebo pozemky sú vo vlastníctve súkromných osôb.    

- Katarína Veselovská – aká bude kapacita zariadenia, povrchová úprava miestností a kto bude určovať program centra.

- Ing. Efenbergerová
Odpovedala že kapacita 1. klubovne bude 13 osôb a 2. klubovne 15 osôb. Povrchová úprava zariadenia je odpružená a odborne vhodná aj na cvičenie a iné aktivity detí a dospelých. Vybavenie hygienických zariadení je navrhnuté podľa stanovených hygienických noriem. 

- Ing. Vojtechová 
Činnosť centra bude pravidelne vyhodnocovaná a na základe podnetov bude plán činnosti upravený podľa návrhov a  požiadaviek klientov. Predpokladaný čas otvorenia je od 9,00 hod. do 17,00 hod. Pred otvorením centra bude vypracovaný Prevádzkový poriadok, ktorý bude schválený Úradom verejného zdravotníctva Bratislava.

 						- 3 -

- Ing. Kollárik 
Informoval o podobných centrách v zahraničí, kde sú dobré skúsenosti s využívaním priestorov zariadení všetkými vekovými skupinami obyvateľov.
 
Ing. Augustinič – poslankyňa mestskej časti Bratislava – Nové Mesto informovala o prerokovaní tohto materiálu v miestnom zastupiteľstve, kladne hodnotila realizáciu viacgeneračných aktivít a poukázala na skúsenosti pri vytvorení centra rodičov Kramárik.  

- Ing. Vojtechová 
Nepredpokladá hromadné využívanie zariadenia obyvateľmi v dôchodkovom veku, pretože    na Sibírskej ulici je zrekonštruované denné centrum, ktoré títo občania majú možnosť navštevovať. 

- Katarína Veselovská 
Nevidí problém v stretávaní sa so staršími obyvateľmi práve naopak rodiny s deťmi, ktoré    sa do tejto oblasti prisťahovali a nemajú tu starých rodičov, môžu kompenzovať ich neúčasť.
Súčasne sa informovala na možnosť využitia strešného priestoru komunitného centra na komunitnú záhradu.

- Ing. Efenbergerová
Vylúčila túto možnosť, lebo na streche je plechová krytina. Z finančných dôvodov nebolo možné iné riešenie.

K bodu č. 4

Ing. Kollárik 
Oznámil, že závery z uskutočnených verejných zhromaždení budú predložené na najbližšie rokovanie Miestneho zastupiteľstva MČ BNM a poďakoval prítomným za účasť.  

Zápisnicu vyhotovila : Janovičová		

Zápisnicu overila : Ing. Andrea Vítková